OKRESNÁ PROKURATÚRA ZVOLEN 
Trhová 7, 960 19 Zvolen 1

Číslo: 2 Pv 55/16/6611	Zvolen 31.05.2016 
EEČ: 2-51-43-2016

U Z N E S E N I E

Trestná vec:	obv. XXXXX 
Trestný čin:	Trestný čin porušovanie domovej slobody podľa § 238 odsek 1 Trestného zákona číslo 140/1961 Zbierky zákonov v znení zákona číslo 576/2004 Zbierky zákonov
Trestný čin krádež podľa § 247 odsek 2 písmeno a, odsek 3 písmeno b Trestného zákona číslo 140/1961 Zbierky zákonov v znení zákona číslo 399/2000 Zbierky zákonov 
Rozhodol: 	prokurátorka Okresnej prokuratúry Zvolen 
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 396/198 XXXXX
väzba: nie
ktorý je trestne stíhaný pre trestný čin:
- Trestný čin porušovanie domovej slobody podľa § 238 odsek 1 Trestného zákona číslo 140/1961 Zbierky zákonov v znení zákona číslo 576/2004 Zbierky zákonov
- Trestný čin krádež podľa § 247 odsek 2 písmeno a, odsek 3 písmeno b Trestného zákona číslo 140/1961 Zbierky zákonov v znení zákona číslo 399/2000 Zbierky zákonov 

na tom skutkovom základe, že:
1/
dňa 07.02.2001 po vzájomnej dohode v čase okolo 22.00 h v obci XXXXX sa XXXXX spolu s XXXXX a XXXXX vlámali do vopred vyhliadnutého neobývaného rodinného domu na ulici Nábrežnej 676/3 s úmyslom odcudziť zemiaky pre vlastnú potrebu takým spôsobom, že potom čo preskočili vstupnú bránu oploteného dvora vyskúšali viaceré dvere domu a cez neuzamknutý pivničný vchod vošli do pivnice, kde zobrali vrece zemiakov, ďalšie naplnili a spolu so zvinutým hliníkovým elektrickým káblom typu AYKY 4x16 všetko vyniesli von, prehodili cez vstupnú bránu, následne naložili do OMV zn. Š-1000, evidenčné číslo ZVC 16-82, kde ich čakali XXXXX a obvinená XXXXX, nasadli do vozidla s úmyslom odcudzené veci odviesť do Zvolena, pričom boli zastavení hliadkou OO PZ XXXXX, čím takýmto konaním spôsobili škodu krádežou zemiakov XXXXX, nar. XXXXX, trvale bytom XXXXX, XXXXX vo výške 550,- Sk (18,26 €) a krádežou hliníkového kábla o dĺžke 45 m, XXXXX, nar. 27.09.1964, trvale bytom XXXXX, Stráže 1139/31 škodu vo výške 3.015,- Sk (100,08 €),
2/
obv. XXXXX spolu s XXXXX, XXXXX a XXXXX po vzájomnej dohode v dobe od 01.01.2001 do 09.01.2001 v obci Slatinka 54 sa s úmyslom získať veci pre svoj prospech vlámali do chalupy majiteľa XXXXX, nar. XXXXX, trvale bytom XXXXX, Podháj 65 takým spôsobom, že po prejdení neoploteným dvorom, vopred pripravenou sekerou vypáčili vchodové dvere domu v oblasti zámku a zatiaľ čo XXXXX  ostal dávať pozor, ostatní traja vnikli do chalupy, odkiaľ z kuchyne odcudzili 10 litrový hrniec, následne nezisteným spôsobom vyrazili dvere na komore v oblasti zámku a odcudzili celkom 30 ks 0,7 l pohárov zaváraním a kompótov, veci naložili do OMV, značky Š-1000, evidenčné číslo ZVC 16-82 a použili pre svoju potrebu, čim majiteľovi spôsobili škodu krádežou vo výške 1.090,- Sk (36,18 €) a poškodením zariadenia škodu vo výške 241,01 Sk (8,- €), 
3/
obv. XXXXX spolu s XXXXX, XXXXX a XXXXX po vzájomnej dohode od 21.01.2001 do 22.01.2001  v obci XXXXX sa vlámali do hospodárskej časti chalupy majiteľa XXXXX, nar. XXXXX, trvale bytom XXXXX, prechodne bytom XXXXX, M. R. Štefánika 8 takým spôsobom, že po prejdení poškodeného pletiva do dvora vypáčili dve kovové petlice na dverách a rovnakým spôsobom následne petlice na dverách maštale, odkiaľ odcudzili pohonnú jednotku malotraktora zn. Terra spolu s kosačkou, 1 ks tkaný koberec, 4 ks sekery, rôzne náradie, poškodili mrežu okna maštale, čím takýmto konaním spôsobili majiteľke škodu vo výške 26.300,- Sk (873,- €) a škodu poškodením zariadenia vo výške 180,76 Sk (6,- €),
4/
obv. XXXXX spolu s XXXXX, XXXXX a XXXXX po vzájomnej dohode v dobe od  19.30 h dňa 03.03.2001 do 06.03.2001 v obci XXXXX na ulici Povstaleckých letcov 2978/65, po preskočení oplotenia v zadnej časti záhrady odtiahli drevenú latu pripevnenú o vstupnú bránu, cez vzniknutý otvor vnikli do dvora rodinného domu majiteľky XXXXX, nar. XXXXX, trvale bytom XXXXX, XXXXX, kde vošli do neuzamknutej drevárne, odkiaľ odcudzili  5 ks hliníkových 25 l kanvíc, čím takýmto konaním spôsobili majiteľke škodu vo výške 1.250,- Sk (41,49 €), 
5/
obv. XXXXX spolu s XXXXX, XXXXX a XXXXX po vzájomnej dohode v dobe od 16.00 h dňa 03.03.2001 do 09.00 h dňa 04.03.2001 v obci XXXXX, Povstaleckých letcov 2975 s tým istým úmyslom sa vlámali do chalupy majiteľa XXXXX, nar. XXXXX, trvale bytom XXXXX, XXXXX takým spôsobom, že po tom, čo prešli neoploteným dvorom, vylomili niekoľko drevených latiek v hornej časti vstupnej brány do hospodárskej budovy, túto otvorili a vošli dnu, odkiaľ odcudzili hliníkovú kruhovú obruč a hliníkový hriadeľ, čím majiteľovi spôsobili škodu krádežou vo výške 420,- Sk (13,94 €) a škodu poškodením zariadenia vo výške 90,38 Sk (3,- €), 
6/
obv. XXXXX spolu s XXXXX, XXXXX a XXXXX po vzájomnej dohode od 16.00 h dňa 03.03.2001 do 04.03.2001 v obci XXXXX, Povstaleckých letcov 82 s tým istým úmyslom po prekonaní pletiva vošli na dvor priľahlý k rodinnému domu majiteľa XXXXX, nar. XXXXX, trvale bytom XXXXX, XXXXX, prechodne bytom XXXXX, Povstaleckých letcov 82, odkiaľ odcudzili 2 ks voľne postavené hliníkové kanvice nachádzajúce sa na podstení, následne z neuzamknutej maštale zobrali 2 ks sliepok, čím takýmto konaním spôsobili majiteľovi škodu krádežou vo výške 1.100,- Sk (36,51 €), 
7/
obv. XXXXX spolu s XXXXX, XXXXX a XXXXX spoločne po predchádzajúcej dohode v čase okolo 09.15 h dňa 31.01.2001 vo Zvolene, v časti Neresnica – Majer sa vlámali do včelína pri rodinnom dome č. 16 a to tak, že XXXXX vytvoril otvor v oplotení okolo rodinného domu, ktorým vošli do dvora, následne spoločne vypáčili prinesenými kliešťami petlicu s visiacim zámkom na vchodových dverách do včelína, vošli do priestorov včelína, odkiaľ spoločne ukradli 12 ks železných trubiek o dĺžke 3 m, s celkovou hmotnosťou 14 kg, ktoré potom predali v Zberných surovinách vo Zvolene – Môťová za sumu 145,60 Sk (4,83 €), peniaze si rozdelili a použili pre vlastnú potrebu, čím takýmto konaním spôsobili majiteľovi XXXXX, nar. 30.05.1932, trvale bytom Lieskovec, Nová 59 škodu krádežou vo výške 6.372 ,- Sk (211,51 €) a poškodením zariadenia škodu vo výške 210,88 Sk (7,- €).  
lebo trestné stíhanie je neprípustné, preto že je  trestné stíhanie premlčané.  
 
Odôvodnenie:
     Uznesením vyšetrovateľa PZ vo Zvolene zo dňa 31.05.2001 OUV-140/ZV-00 bolo vznesené obvinenie XXXXX, XXXXX, XXXXX, XXXXX a XXXXX pre pokračovací trestný čin krádeže podľa § 247 ods. 2 písm. a/, ods. 3 písm. b/ Trestného zákona číslo 140/1961 Zb. a trestný čin porušovania domovej slobody podľa § 238 ods. 1, ods. 2 Trestného zákona číslo 140/14961 Zb. spáchaného formou spolupáchateľstva podľa § 9 ods. 2 Trestného zákona číslo 140/1961 Zb. na tom skutkovom základe, že  dňa 07.02.2001 po vzájomnej dohode v čase okolo 22.00 h v obci XXXXX sa XXXXX spolu s XXXXX a XXXXX vlámali do vopred vyhliadnutého neobývaného rodinného domu na ulici Nábrežnej 676/3 s úmyslom odcudziť zemiaky pre vlastnú potrebu takým spôsobom, že potom čo preskočili vstupnú bránu oploteného dvora vyskúšali viaceré dvere domu a cez neuzamknutý pivničný vchod vošli do pivnice, kde zobrali vrece zemiakov, ďalšie naplnili a spolu so zvinutým hliníkovým elektrickým káblom typu AYKY 4x16 všetko vyniesli von, prehodili cez vstupnú bránu, následne naložili do OMV zn. Š-1000, evidenčné číslo ZVC 16-82, kde ich čakali XXXXX a obvinená XXXXX, nasadli do vozidla s úmyslom odcudzené veci odviesť do Zvolena, pričom boli zastavení hliadkou OO PZ XXXXX, čím takýmto konaním spôsobili škodu krádežou zemiakov XXXXX, nar. XXXXX, trvale bytom XXXXX, XXXXX vo výške 550,- Sk (18,26 €) a krádežou hliníkového kábla o dĺžke 45 m, XXXXX, nar. 27.09.1964, trvale bytom XXXXX, Stráže 1139/31 škodu vo výške 3.1015,- Sk (100,08 €). 

     Uznesením vyšetrovateľa PZ zo dňa 01.04.2001 OUV-256/ZV-01 bolo vznesené obvinenie XXXXX, XXXXX, XXXXX a XXXXX pre trestný čin krádeže podľa § 247 ods. 2 písm. a/ Trestného zákona a trestný čin porušovania domovej slobody podľa § 238 ods. 1, ods. 2 Trestného zákona formou spolupáchateľstva podľa § 9 ods. 2 Trestného zákona na tom skutkovom základe, že obv. XXXXX spolu s XXXXX, XXXXX a XXXXX po vzájomnej dohode v dobe od 01.01.2001 do 09.01.2001 v obci Slatinka 54 sa s úmyslom získať veci pre svoj prospech vlámali do chalupy majiteľa XXXXX, nar. XXXXX, trvale bytom XXXXX, Podháj 65 takým spôsobom, že po prejdení neoploteným dvorom, vopred pripravenou sekerou vypáčili vchodové dvere domu v oblasti zámku a zatiaľ čo XXXXX  ostal dávať pozor, ostatní traja vnikli do chalupy, odkiaľ z kuchyne odcudzili 10 litrový hrniec, následne nezisteným spôsobom vyrazili dvere na komore v oblasti zámku a odcudzili celkom 30 ks 0,7 l pohárov zaváraním a kompótov, veci naložili do OMV, značky Š-1000, evidenčné číslo ZVC 16-82 a použili pre svoju potrebu, čim majiteľovi spôsobili škodu krádežou vo výške 1.090,- Sk (36,18 €) a poškodením zariadenia škodu vo výške 241,01 Sk (8,- €), 
     obv. XXXXX spolu s XXXXX, XXXXX a XXXXX po vzájomnej dohode od 21.01.2001 do 22.01.2001  v obci XXXXX sa vlámali do hospodárskej časti chalupy majiteľa XXXXX, nar. XXXXX, trvale bytom XXXXX, prechodne bytom XXXXX, M. R. Štefánika 8 takým spôsobom, že po prejdení poškodeného pletiva do dvora vypáčili dve kovové petlice na dverách a rovnakým spôsobom následne petlice na dverách maštale, odkiaľ odcudzili pohonnú jednotku malotraktora zn. Terra spolu s kosačkou, 1 ks tkaný koberec, 4 ks sekery, rôzne náradie, poškodili mrežu okna maštale, čím takýmto konaním spôsobili majiteľke škodu vo výške 26.300,- Sk (873,- €) a škodu poškodením zariadenia vo výške 180,76 Sk (6,- €),
     obv. XXXXX spolu s XXXXX, XXXXX a XXXXX po vzájomnej dohode v dobe od  19.30 h dňa 03.03.2001 do 06.03.2001 v obci XXXXX na ulici Povstaleckých letcov 2978/65, po preskočení oplotenia v zadnej časti záhrady odtiahli drevenú latu pripevnenú o vstupnú bránu, cez vzniknutý otvor vnikli do dvora rodinného domu majiteľky XXXXX, nar. XXXXX, trvale bytom XXXXX, XXXXX, kde vošli do neuzamknutej drevárne, odkiaľ odcudzili  5 ks hliníkových 25 l kanvíc, čím takýmto konaním spôsobili majiteľke škodu vo výške 1.250,- Sk (41,49 €), 
     obv. XXXXX spolu s XXXXX, XXXXX a XXXXX po vzájomnej dohode v dobe od 16.00 h dňa 03.03.2001 do 09.00 h dňa 04.03.2001 v obci XXXXX, Povstaleckých letcov 2975 s tým istým úmyslom sa vlámali do chalupy majiteľa XXXXX, nar. XXXXX, trvale bytom XXXXX, XXXXX takým spôsobom, že po tom, čo prešli neoploteným dvorom, vylomili niekoľko drevených latiek v hornej časti vstupnej brány do hospodárskej budovy, túto otvorili a vošli dnu, odkiaľ odcudzili hliníkovú kruhovú obruč a hliníkový hriadeľ, čím majiteľovi spôsobili škodu krádežou vo výške 420,- Sk (13,94 €) a škodu poškodením zariadenia vo výške 90,38 Sk (3,- €), 
     obv. XXXXX spolu s XXXXX, XXXXX a XXXXX po vzájomnej dohode od 16.00 h dňa 03.03.2001 do 04.03.2001 v obci XXXXX, Povstaleckých letcov 82 s tým istým úmyslom po prekonaní pletiva vošli na dvor priľahlý k rodinnému domu majiteľa XXXXX, nar. XXXXX, trvale bytom XXXXX, XXXXX, prechodne bytom XXXXX, Povstaleckých letcov 82, odkiaľ odcudzili 2 ks voľne postavené hliníkové kanvice nachádzajúce sa na podstení, následne z neuzamknutej maštale zobrali 2 ks sliepok, čím takýmto konaním spôsobili majiteľovi škodu krádežou vo výške 1.100,- Sk (36,51 €), 
     obv. XXXXX spolu s XXXXX, XXXXX a XXXXX spoločne po predchádzajúcej dohode v čase okolo 09.15 h dňa 31.01.2001 vo Zvolene, v časti Neresnica – Majer sa vlámali do včelína pri rodinnom dome č. 16 a to tak, že XXXXX vytvoril otvor v oplotení okolo rodinného domu, ktorým vošli do dvora, následne spoločne vypáčili prinesenými kliešťami petlicu s visiacim zámkom na vchodových dverách do včelína, vošli do priestorov včelína, odkiaľ spoločne ukradli 12 ks železných trubiek o dĺžke 3 m, s celkovou hmotnosťou 14 kg, ktoré potom predali v Zberných surovinách vo Zvolene – Môťová za sumu 145,60 Sk (4,83 €), peniaze si rozdelili a použili pre vlastnú potrebu, čím takýmto konaním spôsobili majiteľovi XXXXX, nar. 30.05.1932, trvale bytom Lieskovec, Nová 59 škodu krádežou vo výške 6.372,- Sk (211,51 €) a poškodením zariadenia škodu vo výške 210,88 Sk (7,- €).

     Dňa 26.01.2016 bola trestná vec obvineného XXXXX uznesením vyšetrovateľa OKP XXXXX ORP-140/OVK-ZV-2000 podľa § 21 ods. 1 Tr. poriadku vylúčená na samostatné konanie. 

    V priebehu vyšetrovania boli vykonané výsluchy obvineného XXXXX, ktorý sa k spáchaniu skutkov, ktoré sú mu kladené za vinu priznal, ďalej je usvedčovaný svedeckou výpoveďou XXXXX zo dňa 10.04.2001, svedeckou výpoveďou XXXXX zo dňa 10.04.2001, svedeckou výpoveďou XXXXX zo dňa 10.04.2001, svedeckou výpoveďou XXXXX zo dňa 18.04.2001 a svedeckou výpoveďou XXXXX zo dňa 10.04.2001. Ďalej boli vypočutí poškodení XXXXX, XXXXX, XXXXX, XXXXX, XXXXX, XXXXX, XXXXX a XXXXX, boli zabezpečené odborné vyjadrenia k hodnote odcudzených vecí,, zrealizované obhliadky miest skutkov. Pokiaľ ide o osobu obvineného XXXXX boli zabezpečené správy na osobu obvineného a tiež odpis z registra trestov GP SR. 

     V zmysle § 2 Trestného zákona sa trestnosť činu posudzuje a trest sa ukladá podľa zákona účinného v čase, keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší.  V tomto prípade je konanie obvineného potrebné posudzovať podľa § 238 ods. 1. ods. 2 Trestného zákona č. 140/1961 Zb. , kde trestný zákon ustanovuje trestnú sadzbu odňatia slobody na šesť mesiacov až tri roky a podľa § 247 ods. 1, ods. 2 písm. a/, ods. 3 písm. b/ Trestného zákona č. 140/1961 Zb. kde trestný zákon ustanovuje trestnú sadzbu odňatia slobody na šesť mesiacov až tri roky.  Podľa ustanovenia § 67 ods. 1 písm. c/ Trestného zákona, trestnosť stíhaných trestných činov zaniká uplynutím premlčacej doby, ktorá je päť rokov a začala plynúť prerušením trestného stíhania dňa 31.07.2001, kedy bolo trestné stíhanie prerušené uznesením vyšetrovateľa podľa § 173 ods. 1 písm. a/ Trestného poriadku pre neprítomnosť obvineného XXXXX, XXXXX, XXXXX a pošk. XXXXX. Trestné stíhanie bolo spokračované  dňa 07.07.2008, teda po uplynutí premlčacej doby, ktorá je v tomto prípade päť ročná a uplynula dňa 31.07.2006, nakoľko dôvod prerušenia trestného stíhania  nespočíva v osobe obvineného XXXXX. 

     Za účelom zistenia či nenastala skutočnosť prerušujúca plynutie premlčacej doby podľa § 67 ods. 3 písm. b/ Trestného zákona č. 140/1961 Zb., boli do spisového materiálu zabezpečené správy na obvineného XXXXX a to konkrétne výpis zo zoznamu páchateľov a odpis z registra trestov. Podľa odpisu z registra trestov a výpisu zo zoznamu páchateľov bolo zistené, že obvinený XXXXX po prerušení trestného stíhania dňa 31.07.2001 v premlčacej dobe spáchal dňa 05.11.2005 a dňa 24.11.2005 pokračujúci trestný čin marenia výkonu úradného rozhodnutia podľa § 348 ods. 1 písm. d/ Trestného zákona, kde trestná sadzba odňatia slobody je až na dva roky alebo peňažný trest. Na základe uvedeného je zrejmé, že obvinený nespáchal v premlčacej dobe trestný čin nový, ani mu nebolo vznesené obvinenie za trestný čin na ktorý tento zákon ustanovuje trest rovnaký alebo prísnejší a teda nenastala skutočnosť, prerušujúca plynutie premlčacej doby. 
  
     V zmysle § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

     V zmysle § 9 ods. 1 písm. a/ Trestného poriadku trestné stíhanie nemožno začať a ak už bolo začaté nemožno v ňom pokračovať a musí byť zastavené ak je trestné stíhanie premlčané. 

     Vzhľadom na uvedené skutočnosti som rozhodla tak, ako je uvedené vo výrokovej časti tohto uznesenia.    
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. V trestnom stíhaní sa však pokračuje, ak  obvinený vyhlási do troch dní odvtedy, čo mu bolo uznesenie o zastavení trestného stíhania oznámené, že na prejednaní veci trvá. 

JUDr. Martina Oravcová 
prokurátorka